Diari Oficial de la Generalitat Valenciana


Sumari del DOGV 5114, del 14-10-2005 (2005/10575)

Edicte de notificació de la Resolució de 15 de juliol de 2005, del secretari autonòmic de Turisme i director de l'Agència Valenciana del Turisme, per la qual es dóna de baixa del Registre General d'Empreses, Establiments i Professions Turístiques de la Comunitat Valenciana la pensió .Artemio. i, en conseqüència, conclús el procediment iniciat per Quiteria Ventura Balaguer, se'n procedix a l'arxiu de les actuacions.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5114

Data del DOGV
:   14-10-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/10657


Organisme emissor
:   Conselleria de Turisme

Tipus de document
:   Edicte

Edicte de notificació de la Resolució de 15 de juliol de 2005, del secretari autonòmic de Turisme i director de l'Agència Valenciana del Turisme, per la qual es dóna de baixa del Registre General d'Empreses, Establiments i Professions Turístiques de la Comunitat Valenciana la pensió ?Artemio- i, en conseqüència, conclús el procediment iniciat per Quiteria Ventura Balaguer, se'n procedix a l'arxiu de les actuacions. [2005/X10934]
  
Per no haver sigut possible notificar de forma personal i directa a la interessada la resolució de baixa del Registre General d'Empreses, Establiments i Professions Turístiques de la Comunitat Valenciana a la pensió Artemio i, en conseqüència, conclús el procediment a instàncies de Quiteria Ventura Balaguer, és procedent a la publicació en el Diari Oficial de la Generalitat Valenciana, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 27 de setembre de 2005.- El cap de l'Àrea de Producte: Isabel Palafox Gámir.
  
Vist l'expedient de baixa de l'establiment hoteler Artemio, signatura HCS-497, siti AL carrer Goya, 39, d'Orpesa, iniciat a sol·licitud de Quiteria Ventura Balaguer, atés que:
  
Primer
  
Amb data 28 d'abril de 2005, coincident amb la visita efectuada per la inspecció de turisme, la titular de l'establiment va comunicar que romania tancat al públic en general a conseqüència de la defunció d'Artemio Llobet Gual, cònjuge de la titular i regent de la pensió. Per tant, va sol·licitar la baixa de l'establiment en el Registre d'Empreses, Establiments i Professions Turístiques de la Comunitat Valenciana.
  
Segon
  
El mateix dia 28 d'abril, com s'ha dit, la inspecció de turisme va visitar l'establiment i va alçar l'acta següent i literal:
  
?Visitat l'establiment de referència la inspecció que subscriu manifesta el següent:
  
L'establiment està tancat al públic i presenta estat d'abandó; es publicita com Pensión Artemio, i disposa de placa normalitzada en la porta.
  
Esta inspecció considera que, excepte superior criteri, és procedent a baixa de l'establiment de referència i sol·licitar al titular que procedisca a retirar tota la publicitat del local.
  
Cosa que es manifesta a l'efecte oportú?.
  
Als anteriors fets li són d'aplicació els següents
  
Fonaments de dret
  
Primer
  
L'article 65 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, alhora que disposa que ?els actes o fets constatats per la inspecció es reflectiran en una acta que gaudirà de presumpció de veracitat, excepte prova en contra, i que es formalitzarà en el mode reglamentàriament determinat?. L'article 89.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (en avant, LRJPAC), en tant que disposa que ?l'acceptació d'informes o dictàmens servirà de motivació a la resolució quan s'incorpore al text d'esta?. A l'efecte, s'ha reproduït l'informe emés per la Inspecció del Servici Territorial de Turisme de Castelló.
  
Segon
  
Els articles 7 i 14.3 de la Llei 3/1998, de 21 de maig, de Turisme de la Comunitat Valenciana, en tant que establixen respectivament que ?són empreses d'allotjament turístic aquelles que des d'un establiment obert al públic (...)?, i que ?la modalitat i classificació es mantindrà mentre siguen complits els requisits tinguts en compte en efectuar aquella, i mentre persistisca el caràcter turístic de l'activitat, que pot revisar-se d'ofici o a petició de part, prèvia instrucció de l'oportú expedient. Dita revisió podrà donar lloc a una variació de la seua classificació o la baixa de l'establiment en el corresponent Registre?.
  
En este cas, ens trobem davant un establiment que, en l'actualitat i per expressa voluntat del seu titular, no es troba obert el públic en general.
  
Tercer
  
L'article 89.2 de la LRJPAC, en allò que disposa que ?en els procediments tramitats a sol·licitud de l'interessat, la resolució serà congruent amb les peticions formulades per este (?)?.
  
Per tot el susdit, el secretaria autonòmic de Turisme i director de l'Agència Valenciana del Turisme, en virtut de les competències conferides per l'article 9.2), del Decret 209/2004, de 8 d'octubre (DOGV de 13.10.2004), resol:
  
Donar de baixa del Registre General d'Empreses, Establiments i Professions Turístiques de la Comunitat Valenciana la pensió ?Artemio- i, en conseqüència, conclús el procediment iniciat per Quiteria Ventura Balaguer, se'n procedix a l'arxiu de les actuacions.
  
Fet que es notifica de conformitat amb el que disposen els articles 58 i 59 de la LRJPAC.
  
Contra la present resolució, que no posa fi a la via administrativa, podrà interposar-se recurs d'alçada davant la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà de la notificació, d'acord amb el que establixen els articles 114 i 115, en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.